Kamu bisa jelasin ke aku soal Senarai negara mengikut Indeks Pembangunan Manusia dalam bahasa melayu?

Senarai semua negara mengikut Indeks Pembangunan Manusia (IPM) ini, sebagaimana yang terangkum dalam Kemas Kini Statistik Pembangunan Manusia Program Pembangunan Pertubuhan Bangsa-Bangsa Bersatu yang diterbitkan pada 14 Mac 2013, disusun berdasarkan data 2012. Ia merangkumi 185 negara anggota PBB (antara 193), bersama-sama dengan Hong Kong (Kawasan Pentadbiran Khas China) dan wilayah-wilayah yang diperintah oleh Palestin. 8 negara anggota PBB tidak terangkum kerana kekurangan data. IPM purata kawasan-kawasan di dunia serta kumpulan-kumplan negara juga terangkum untuk membolehkan perbandingan.

Indeks Pembangunan Manusia (IPM) ialah ukuran perbandingan jangka hayat, kenal huruf, pendidikan dan taraf hidup di seluruh dunia. Ia adalah piawai untuk mengukur kualiti hidup, khususnya kebajikan kanak-kanak. IPM digunakan untuk membezakan adakah sesuatu negara itu sebuah negara maju atau negara membangun, selain daripada mengukur kesan dasar ekonomi pada kualiti hidup. Indeks ini dibangunkan pada 1990 oleh ahli ekonomi Pakistan, Mahbub ul Haq, dan ahli ekonomi India, Amartya Sen.

Negara-negara dibahagikan kepada tiga kategori yang umum, berdasarkan IPM-nya: Pembangunan Manusia Tinggi Pembangunan Manusia Sederhana Pembangunan Manusia Rendah